CELEX: 62012TN0562
Language: et
Date: 2012-12-24 00:00:00
Title: Kohtuasi T-562/12: 24. detsembril 2012 esitatud hagi — J. Dalli versus komisjon

16.2.2013   
            
            
               ET
            
            
               Euroopa Liidu Teataja
            
            
               C 46/24
            
         24. detsembril 2012 esitatud hagi — J. Dalli versus komisjon
   (Kohtuasi T-562/12)
   2013/C 46/43
   Kohtumenetluse keel: inglise
   
      Pooled
   
   
      Hageja: John Dalli (St. Julians, Malta) (esindajad: advokaadid L. Levi, A. Alamanou ja S. Rodrigues)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni presidendi 16. oktoobri 2012. aasta viivitamatult jõustunud suuline otsus, millega nõuti hageja tagasiastumist;
            
         
               —
            
            
               mõista kostjalt välja kahjutasu nii mittevaralise kui varalise kahju eest;
            
         
               —
            
            
               mõista kõik kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimese väite kohaselt on rikutud ELTL artikleid 245 ja 247, kuna vaidlustatud otsuse tegi isik, kellel puudus selleks pädevus.
            
         
               2.
            
            
               Teise väite kohaselt ja teise võimalusena on rikutud Euroopa Liidu lepingu artikli 17 lõiget 6 ja õiguskindluse põhimõtet, kuna vaidlustatud otsust ei saa lugeda hageja õiguspärast tagasiastumist tingivaks.
            
         
               3.
            
            
               Kolmanda väite kohaselt on tehtud tõsiseid vigu ja rikutud menetlusnorme, kuna vaidlustatud otsus on õiguspäraselt põhjendamata, ning OLAFi tuvastused, millele vaidlustatud otsus rajaneb, põhinevad seadusvastasel menetlusel.
            
         
               4.
            
            
               Neljanda väite kohaselt on rikutud kaitseõigusi, kuna hagejal puudus võimalus tema vastu esitatud asjaolude mis tahes viisil kaalumiseks ja hindamiseks.
            
         
               5.
            
            
               Viienda väite kohaselt on rikutud proportsionaalsuse põhimõtet, kuna hagejal puudus võimalus saada teada, mis on vaidlustatud otsusega taotletavad eesmärgid ning kas on kaalutud vähemkaristava iseloomuga meetme võtmist.